b'\n_START_ARTICLE_\n\xc5\xa0\xc4\x8dit Stotnika Amerika\n_START_SECTION_\nIzvor\n_START_PARAGRAPH_\nV prvotnih stripih, izdanih leta 1941, je bil ta simbol \xc5\xa1e v obliki \xc5\xa1\xc4\x8dita, vendar se je prito\xc5\xbeil konkuren\xc4\x8dni zalo\xc5\xbenik MLJ, \xc4\x8de\xc5\xa1 da je oblika preve\xc4\x8d podobna tisti, ki jo uporablja njihov patriotski superjunak Shield. Marvel je nato ustvaril okroglo obliko, ki jo stotnik uporablja \xc5\xa1e danes. Dejansko se \xc5\xa1\xc4\x8dit pojavi \xc5\xbee v prvem stripovskem izvodu in vse od takrat spremlja Rogersa. Nastopa tudi v ve\xc4\x8d celove\xc4\x8dernih filmih, ki so nastali v zadnjih nekaj letih pod Marvelovim okriljem. Zasluge za nastanek Steva Rogersa gredo predvsem umetniku Jacku Kirbyju in pisatelju Joe Simonu.\n_START_SECTION_\nFikcijske lastnosti \xc5\xa1\xc4\x8dita\n_START_PARAGRAPH_\nFizi\xc4\x8dno naj bi bilo to orodje neuni\xc4\x8dljivo pod normalnimi pogoji, saj je sicer bilo \xc5\xbee pokazano, da se je le ta prepolovil na ve\xc4\x8d ko\xc5\xa1\xc4\x8dkov pod kozmi\xc4\x8dno obremenitvijo ali pa v boju z bitji, ki imajo sposobnosti bogov. Kljub temu pa je \xc5\xa1\xc4\x8dit vseeno en izmed najmo\xc4\x8dnej\xc5\xa1ih oro\xc5\xbeij v Marvelovem svetu. Prenese lahko denimo obremenitve po\xc5\xa1astnega Hulka ali pa Thorovega kladiva Mjolnirja. \xc5\xa0\xc4\x8dit lahko absorbira vso kineti\xc4\x8dno energijo, posledi\xc4\x8dno Stotnik Amerika prakti\xc4\x8dno ne \xc4\x8duti sunkov medtem ko blokira napade nasprotnikov. Vse to pomeni tudi, da se lahko \xc5\xa1\xc4\x8dit odbije od z zelo ravnih povr\xc5\xa1in in to ve\xc4\x8dkrat, kljub temu pa ne izgubi veliko na aerodinami\xc4\x8dni stabilnosti ali hitrosti. Konica tega orodja je v celem krogu ostra._NEWLINE_Cap je nastal s pomo\xc4\x8djo seruma, ki mu je dal supermo\xc4\x8di in druge nad\xc4\x8dlove\xc5\xa1ke sposobnosti, tako fizi\xc4\x8dne kot psihi\xc4\x8dne, kot so izjemno ravnote\xc5\xbeje, reflekse, merjenje in predvidevanje. Z njimi lahko stotnik v zelo hitrem \xc4\x8dasu v glavi izra\xc4\x8duna, s kolik\xc5\xa1no mo\xc4\x8djo in pod kak\xc5\xa1nim kotom mora zasukati objekt, da se mu le-ta vrne v njegove roke oziroma poleti na izbrani cilj. Princip delovanja bi lahko primerjali z bumerangom. Material, ki je bil uporabljen za izdelavo tega fikcijskega izdelka se imenuje zlitina iz vibranija in (ali) adamantija.\n_START_SECTION_\nPodoba \xc5\xa1\xc4\x8dita\n_START_PARAGRAPH_\n\xc5\xbde samo ime superjunaka pove, da bo \xc5\xa1\xc4\x8dit obarvan v barvah ameri\xc5\xa1ke zastave, torej belo, rde\xc4\x8do in modro. Na sredini je velika zvezda, ki je bele barve, bela pa je tudi sredinska obroba. Medtem sta zunanja in notranja obroba rde\xc4\x8di, v modro pa je obarvano le podro\xc4\x8dje med sredinsko zvezdo ter notranjim rde\xc4\x8dim krogom. Vse to pove, da je Steve Rogers pravi patriot in pripadnik pravice kar je tudi vedno znova poudarjeno v zgodbah kjer je ta junak tudi omenjen._NEWLINE_V premeru velikost tega diska zna\xc5\xa1a 0,76 metra oziroma 2,5 \xc4\x8devlja. Tak\xc5\xa1na velikost daje Rogersu dobro mo\xc5\xbenost za obrambo saj prekrije kar dobr\xc5\xa1en del telesne povr\xc5\xa1ine.\n_START_SECTION_\nNastanek \xc5\xa1\xc4\x8dita\n_START_PARAGRAPH_\nIzdelal ga je \xc5\xa1e en izmi\xc5\xa1ljen lik, in sicer Ameri\xc4\x8dan Myrona Maclaina, ki je bil po strokovnosti metalurg. Po \xc5\xa1tevilnih poizkusih mu je uspelo narediti \xc5\xa1\xc4\x8dit po spletu naklju\xc4\x8dij, zato mu nikoli ve\xc4\x8d ni uspelo duplicirati nastale zlitine, z namenom da bi izdelal \xc5\xa1e ve\xc4\x8d teh tehnolo\xc5\xa1ko visoko razvitih izdelkov. To pomeni, da je \xc5\xa1\xc4\x8dit Stotnika Amerike edinstven in ima neprecenljivo vrednost.'